Os mantodeos viven en rechions tropicals, subtropicales y templadas de totz. Habitan en una gran variedat de hábitats terrestres, dende l'arena d'o desierto dica o dosel d'a selva tropical. Totas as especies son carnívoras y a suya dieta consiste en atros artrópodos, encara que especies de gran grandaria pueden adhibir chicotz vertebraus.O periodo de reproducción se produz a fins d'o verano y o canibalismo sexual ye común en muitas especies. As fembras meten aproximadament entre 8 y 400 uegos. A esperanza de vida ye d'uns 12 a 14 meses. En a naturaleza son presas de diversos depredadors como que arácnidos, sapos, lagartos y aus. Os mantodeos son tamién reconoixius por as suyas habilidatz cripticas, podendo confundirse perfectament con o suyo entorno immediato, ya sía por a color u a forma d'o suyo cuerpo.